Styret

Medlemsorganisasjonene

Andre

 Steinkjer, 03.05.2022.

**PROTOKOLL FRA STYREMØTE I FFO TRØNDELAG 5/2022 - 2. MAI 2022 KL. 1300 – 1730 VED FFO TRØNDELAGS KONTORER I SJØFARTSGATA 3, STEINKJER.**

Tilstede: Mona Lersveen, Olav Malmo, Anne Norunn Vada, Beate Moksnes, Aud-Torhild Andersen, Roger Dragsten Moe, Ingrid Hallan (deltok pr. teams), Tone Bratseth og Margareth Berg.

 Ingrid Hallan og Roger Dragsten Moe deltok ikke på sak 113 ( f, g, h)

Fra sekretariatet: Ina Myran og Kari Frøseth Johansen

**SAKLISTE:**

**Beslutningssaker:**

91/2022 Godkjenning av innkalling og sakliste.

92/2022 Godkjenning av protokoll fra 31.03.2022.

93/2022 Høring – utviklingsplan for Helse Nord-Trøndelag

94/2022 Høring – utviklingsplan for St.Olavs hospital

95/2022 NAV Bilutvalg – ny brukerrepresentant

96/2022 Helsefellesskap søndre del av Trøndelag – ny vara. representant

97/2022 Høring – Kommuneplanens samfunnsdel 2020 – 2032 – Trondheim kommune.

98/2022 Lokasjon/er fremtidige hjelpemiddelsentral/er i Trøndelag – innspills- møte 12. mai kl. 1800 – 2000 ved Stav gjestegård i samarbeid med Norges Handikapforbund.

99/2022 Brukerrepresentant til ressursgruppen i prosjektet Hysnes Ung.

100/2022 Brukerrepresentant til referansegruppe ved Nasjonalt behandlingstjeneste for avansert invasiv fostermedisin ved St.Olav Hospital.

101/2022 Regnskapsrapport fra 1. kvartal 2022.

**Diskusjonssaker:**

102/2022 Samarbeidsavtale med unge kokker og innvilget DAM prosjekt.

103/2022 Innspill partiprogram og resultatet etter gjennomgått program.

104/2022 Profileringsartikler

105/2022 Rehabiliteringssaken – hvor står vi nå?

106/2022 Møte med FFO Nasjonalt – rekruttering.

**Orienteringssaker:**

107/2022 Møte med pasient og brukerombudet

108/2022 Arbeid for mennesker med nedsatt funksjonsevne – hvordan kan vi lykkes sammen.

109/2022 FFO Trøndelag ble invitert til møte med LO 28. april 2022.

110/2022 Koordinerte tjenester Steinkjer kommune – 5 april 2022.

111/2022 Kommune-FFO – årsmøter

112/2022 DAM prosjektet Funker for meg – og alle andre.

113/2022 Eventuelt

**SAKLISTE:**

**Beslutningssaker:**

**91/2022 Godkjenning av innkalling og sakliste.**

Vedtak: Innkalling og sakliste godkjennes.

**92/2022 Godkjenning av protokoll fra 31.03.2022.**

Vedtak: Protokoll fra 31.03.2022 godkjennes med tilleggspunkt i sak 71/2022

**93/2022 Høring – utviklingsplan for Helse Nord-Trøndelag**

 Sammenfatning av innspill behandles på styremøte.

Vedtak: Det foreslått forslaget sendes inn som FFO Trøndelag sitt høringssvar til Helse Nord-Trøndelag.

**94/2022 Høring – utviklingsplan for St.Olavs hospital**

 Sammenfatning av innspill behandles på styremøte.

Vedtak: Sekretariatet får fullmakt til å sammenfatte innspillene til utviklingsplan for St.Olavs hospital innen fristen 6. mai 2022.

**95/2022 NAV Bilutvalg – ny brukerrepresentant**

 FFO Trøndelag har fått inn ett forslag fra MS foreningen på

 Steinar Jøsok som erstatter for Kjetil Hjelde.

Vedtak: FFO Trøndelag foreslår Steinar Jøsok som ny representant til NAVs bilutvalg. FFO Trøndelag ber samtidig om at det tas en gjennomgang og reoppnevning av øvrige FFO representanter i bilutvalget.

**96/2022 Helsefellesskap søndre del av Trøndelag – ny vara. representant.**

Astrid Skauge har måttet trekke seg fra denne rollen, FFO Trøndelag må oppnevne ny vara.representant for henne i Helsefellesskapet for søndre del av Trøndelag. Toril Indergård fra Revmatikerforbundet tar over som fast medlem.

 Tone Bratseth forlot styremøtet under behandlingen av denne saken.

Vedtak: FFO Trøndelag oppnevner Tone Bratseth som ny kommunal representant inn i Helsefellesskapet i søndre del av Trøndelag som vara.representant i PSU/ASU.

**97/2022 Høring – Kommuneplanens samfunnsdel 2020 – 2032 – Trondheim kommune.**

 FFO Trøndelag har fått høring på kommuneplanens samfunnsdel 2020-2032 for Trondheim.

 Høringsfristen er 27. mai 2022.

Vedtak: FFO Trondheim får i hovedoppgave å sammenfatte dette høringssvaret, og FFO Trøndelag får den til gjennomlesning før innsendelse. FFO Trøndelag støtter evt. FFO Trondheim sin uttalelse.

**98/2022 Lokasjon/er fremtidige hjelpemiddelsentral/er i Trøndelag – innspillsmøte 12. mai kl. 1800 – 2000 ved Stav gjestegård i samarbeid med Norges Handikapforbund.**

 Er det noen fra styret ønsker å delta her? Invitasjonen blir sendt våre medlemsorganisasjoner og representer i NAV hjelpemiddelsentral og referansegruppe.

Vedtak: Fra styret i FFO Trøndelag deltar Tone Bratseth, Margareth Berg og Roger Dragsten Moe. Sekretariatet melder på representantene.

**99/2022 Brukerrepresentant til ressursgruppen i prosjektet Hysnes Ung.**

De er igang med ett forprosjektet til Hysnes Ung. Et prosjekt som skal gi et tilbud til unge voksne i alderen 21 til 24 år som står i fare for eller har falt utenfor arbeid og utdanning. Tilbudet skal være døgnbasert rehabilitering med fokus på livsmestring, økt arbeidsevne og økt samfunnsdeltagelse med lengre varighet (omtrent ett år).

Vedtak: FFO Trøndelag oppnevner Sissel Sundet fra ADHD Nord-Trøndelag som representant ved Hysnes Ung.

**100/2022 Brukerrepresentant til referansegruppe ved Nasjonalt behandlingstjeneste for avansert invasiv fostermedisin ved St.Olav Hospital.**

 Her er fristen til organisasjonene til å komme med forslag 1. mai 2022.

Vedtak: Sekretariatet tar direkte kontakt med noen aktuelle organisasjoner. Gir tilbakemelding til St.Olavs hospital etter denne runden.

**101/2022 Regnskapsrapport fra 1. kvartal 2022.**

**Vedtak:** Regnskapsrapporten fra 1. kvartal 2022 tas til orientering.

**Diskusjonssaker:**

**102/2022 Samarbeidsavtale med unge kokker og innvilget DAM prosjekt.**

 FFO Trøndelag fikk innvilget sitt DAM prosjekt i samarbeid med Unge Kokker. I den forbindelse må styre oppnevne personer til å sitte i prosjektet sin referansegruppe.

 Vi må også bli enig om en evt. samarbeidsavtale og dens innhold.

Vedtak: FFO Trøndelag gikk igjennom samarbeidsavtalen og ble enige om et forslag til tekst på samarbeidsavtalen. Fra styret oppnevner vi følgende personer til referanse gruppe – Roger Dragsten Moe, Ingrid Hallan og Tone Bratseth. FFO Trøndelag går til organisasjonene og etterspør 3 representanter til i referansegruppen.

**103/2022 Innspill partiprogram og resultatet etter gjennomgått program.**

 FFO Trøndelag har gjennomgått partiprogrammene fra sist periode – Ina Myran vil orientere litt rundt dette.

 FFO Nasjonalt har kommet med innspill som de har kalt 5+1.

 Disse punktene berører følgende temaer:

* En inkluderende skole
* En god og trygg bolig, med tjenester ut fra behov
* Et inkluderende arbeidsliv
* Fritidstilbud tilgjengelighet for alle
* God helse- og omsorgstilbud
* Gode økonomiske rammer for medvirkning

Vedtak: FFO Trøndelag velger å sende inn de 5 første punktene til de politiske fylkes- partiprogrammene i Trøndelag i forbindelse med det kommende kommune og fylkestingsvalget i 2023.

**104/2022 Profileringsartikler.**

 Sekretariatet har sjekket litt i forhold til hva som finnes og priser på profileringsartikler.

Vedtak: FFO Trøndelag ønsker å gå til innkjøp av hettegenser og T-skjorter til bruk på Stand ol. samt bottons og penner til utdeling.

**105/2022 Rehabiliteringssaken – hvor står vi nå?**

 Etter siste styremøte når vi hadde denne saken oppe – har sekretariat sett litt nærmere etter i sitt arkiv og funnet tilbakemeldingen fra Helse Midt-Norge.

Vedtak: Ingrid Hallan følger denne saken opp videre i FFOs hovedstyre. Vi tar saken opp til videre behandling når vi har mottatt denne tilbakemelding fra FFO Nasjonalt.

**106/2022 Møte med FFO Nasjonalt – rekruttering.**

 Oppfølging etter møte med FFO Nasjonalt der vi hadde hovedfokus på rekruttering. Hva nå?

Vedtak: FFO Trøndelag inviterer organisasjonene til et dialogmøte vedr. brukermedvirkning og betydningen av dette.

**Orienteringssaker:**

**107/2022 Møte med pasient og brukerombudet**

 FFO Trøndelag hadde i samarbeid med SAFO møte med Pasient og Brukerombudet 25.04.2022.

Vedtak Pasient og brukerombudet ønsker at det sendes inn saker fortløpende, noe som er viktig å spre til organisasjonene. Tas til orientering.

**108/2022 Arbeid for mennesker med nedsatt funksjonsevne – hvordan kan vi lykkes sammen.**

 Konferansen ble arrangert 21. april 2022. Etter konferansen uttrykte NAV Trøndelag og Statsforvalteren at dette samarbeidet er noe de ønsker å samarbeide videre om 2023.

Vedtak: Tas til orientering. FFO Trøndelag er positive til å samarbeide videre om en slik konferansen i 2023.

**109/2022 FFO Trøndelag ble invitert til møte med LO 28. april 2022.**

 FFO Trøndelag ble invitert til møte med LO 28. april 2022 med fokus på temaet arbeid.

Vedtak: Tas til orientering, sekretariatet følger opp saken.

**110/2022 Koordinerte tjenester Steinkjer kommune – 5 april 2022.**

FFO Trøndelag hadde møte med Steinkjer kommune 5. april vedr. koordinerte tjenester.

 Dessverre få organisasjoner som måtte, her må det gjøres en jobbe før neste samarbeidsmøte.

Vedtak: Tas til orientering.

**111/2022 Kommune-FFO – årsmøter**

 FFO Trøndelag har pr. dags dato 3 kommune FFO. Trondheim, Verdal og Oppdal.

 FFO Trondheim har avholdt sitt årsmøte 28. april og nytt styre ble valgt.

 FFO Oppdal har avholdt årsmøtet, men fikk ikke valgt styre. Ekstra ordinært årsmøte holdes 12. mai.

 FFO Verdal har ikke satt årsmøte dato, men valgkomiteen er satt i arbeid.

Vedtak: Tas til orientering.

**112/2022 DAM prosjektet Funker for meg – og alle andre.**

 Orientering om hvor prosjektet står pr. dags dato og planen fremover.

 Det er nå holdt møter med aktuelle organisasjoner og filmprodusenter er booket. Det ser ut til at filmene blir produsert allerede nå på senhøsten førjulsvinteren.

Vedtak: Tas til orientering.

**113/2022 Eventuelt**

**a) Invitasjon til Døveforbundet avd. Nord sitt 100 års jubileum lørdag 7. mai 2022.**

Vedtak: Styrerepresentanter undersøker muligheten for å delta. Hvis ingen fra styret har anledning deltar Kari Frøseth Johansen.

**b) FFO Nasjonalt invitere til seminar og innspillsmøte om NOU 2021 – Selvstyrt er velstyrt.(BPA-ordningen)**

 Dette skjer 11. mai kl 1300 – 1530. Her har fylkes-FFO anledning til å delta.

Vedtak: Mona Lersveen deltar for FFO Trøndelag.

**c) Brukermedvirkning i forskning – 25. oktober 2022.**

 FFOs sekretariat tar gjerne imot tips og innspill til program. Vi må også ha en representant som kan si noe fra brukersiden.

Vedtak: Roger Dragsten Moe holder brukerinnlegg på konferansen. Tips er å engasjere KAG – Enable.

**d) Helse Midt-Norge – driftsmidler.**

 FFO Trøndelag har nå mottatt driftsmidler på konto, ikke mottatt tildelingsbrevet pr. nåværende tidspunkt.

Vedtak: Tas til orientering.

**e) Innkjøp av PC-er til ansatte i FFO Trøndelag.**

 PCene på kontoret er flere år gamle og sekretariatet ser det som en nødvendighet og kjøpe inn nye PCer.

Vedtak: Det kjøpes inn to nye PCer med docking stasjon til kontoret.

**f) Sjeldne diagnoser – pasientsikkerhet.**

Noen sjeldne diagnosegrupper for eksempel. Ehlers Danlos syndrom (bindevevssykdom) får kun utredning ved klinikk for fysikalsk medisin og rehabilitering. Mange får avslag på utredning, og for de som blir utredet, gis ingen tilbud om oppfølging. De samme pasientene kommer før eller senere til Revmatologisk Avdeling, eller Ortopedisk avdeling på grunn av skader og feilbelasninger. Bindevevssykdommer hører egentlig til under Revmatologisk avdeling, så hvorfor gjør ikke Ehler Dalos det?

Vedtak: FFO Trøndelag kommenterer dette i sitt høringssvar til St.Olavs hospital i forhold til høringssvaret til Utviklingsplanen. Samt at vi sender saken til Smågruppeforum/FFO Nasjonalt.

**g) Datatekniske hjelpemidler – NAV.**

 Blindeforbundet har avholdt eget møte med NAV Hjelpemiddelsentral i forhold til leselist – og utlån når dette har gått i stykker. Hvordan er det med de andre datatekniske hjelpemidler til andre grupper?

Vedtak: FFO Trøndelag tar en kontakt med NAV Hjelpemiddelsentral i forhold til andre datatekniske hjelpemidler, for å høre om det gjelder de samme for disse hjelpemidlene også.

**h) Helse Nord-Trøndelag – Marit Skjerve pensjonist.**

 Olav Malmo overbrakte blomsterhilsen fra FFO Trøndelag og takket for det gode samarbeidet som har vært oppigjennom årene.

Vedtak: Tas til orientering.